ઉત્તરપ્રદેશના ગોરખપુરમાં રહેનારા શિવેન્દ્ર શ્રીવાસ્તવનું બાળપણ ગરીબીમાં વીત્યું હતું, પરંતુ ભણવામાં હોશિયાર શિવેન્દ્રને NIT, જમશેદપુરમાં પ્રવેશ મળ્યો. ત્યાં તેમને એન્જિનિયરિંગનો અભ્યાસ કર્યા પછી ટાટા સ્ટીલમાં નોકરી મળી. શિવેન્દ્ર જણાવે છે કે તેઓ જ્યારે NITમાં ભણતા હતા ત્યારે નવરાશના સમયમાં તેઓ પોતાના મિત્રો સાથે આદિવાસી વિસ્તારોમાં ફરવા માટે ચાલ્યા જતા હતા. ત્યાં તેમણે જોયું કે આ વિસ્તારમાં બહુ ગરીબી છે અને અહીંનાં બાળકો શાળાએ ભણવા જતાં નથી. ત્યારે તેમના દિમાગમાં આ બાળકો માટે કંઈક કરવાનો વિચાર આવ્યો. પોતાનો વિચાર તેમણે પોતાના મિત્રો સ્વીકૃતિ અને વિક્રાંત સમક્ષ રજૂ કર્યો. ત્યાર બાદ શિવેન્દ્રે કૉલેજ કેમ્પસની બહાર આજુબાજુમાં રહેનારાં બાળકોને બદલે કૉલેજની જુદી જુદી મેસમાં કામ કરનારાં નાનાં બાળકોને ભણાવવા અંગે વિચાર્યું. તેમણે આશરે 30 બાળકોને ભેગા કરીને ‘સંકલ્પ’ નામે પોતાની ઝુંબેશ શરૂ કરી.